CELEX: 62017TN0247
Language: mt
Date: 2017-04-27 00:00:00
Title: Kawża T-247/17: Rikors ippreżentat fis-27 ta’ April 2017 – Azarov vs Il-Kunsill

19.6.2017   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 195/43
            
         Rikors ippreżentat fis-27 ta’ April 2017 – Azarov vs Il-Kunsill
   (Kawża T-247/17)
   (2017/C 195/57)
   Lingwa tal-kawża: il-Ġermaniż
   
      Partijiet
   
   
      Rikorrent: Mykola Yanovych Azarov (Kiev, l-Ukraina) (rappreżentanti: G. Lansky u A. Egger, avukati)
   
      Konvenut: Il-Kunsill tal-Unjoni Ewropea
   
      Talbiet
   
   
               —
            
            
               tannulla, skont l-Artikolu 263 TFUE, id-Deċiżjoni tal-Kunsill (PESK) 2017/381, tat-3 ta’ Marzu 2017, li temenda d-Deċiżjoni 2014/119/PESK dwar miżuri restrittivi diretti kontra ċerti persuni, entitajiet u korpi fid-dawl tas-sitwazzjoni fl-Ukrajna (ĠU 2017 L 58, p. 34), kif ukoll ir-Regolament ta’ Implimentazzjoni tal-Kunsill (UE) 2017/374, tat-3 ta’ Marzu 2017, li jimplimenta r-Regolament (UE) Nru 208/2014 dwar miżuri restrittivi diretti kontra ċerti persuni, entitajiet u korpi fid-dawl tas-sitwazzjoni fl-Ukrajna (ĠU 2017 L 58, p. 34), sa fejn jikkonċernaw lir-rikorrent;
            
         
               —
            
            
               tadotta, skont l-Artikolu 64 tar-Regoli tal-Proċedura tal-Qorti Ġenerali, miżuri speċifiċi ta’ organizzazzjoni tal-proċedura, u b’mod partikolari
               
                           —
                        
                        
                           tagħmel mistoqsijiet lill-Kunsill;
                        
                     
                           —
                        
                        
                           tistieden lill-Kunsill jikkomunika l-pożizzjoni tiegħu permezz ta’ osservazzjonijiet bil-miktub jew bil-fomm dwar ċerti aspetti tal-kawża;
                        
                     
                           —
                        
                        
                           titlob informazzjoni jew kjarifiki mingħand il-Kunsill u mingħand terzi, fosthom il-Kummissjoni, l-EADS u l-Ukraina;
                        
                     
                           —
                        
                        
                           titlob li jiġu ppreżentati dokumenti jew provi marbuta mal-kawża;
                        
                     
         
               —
            
            
               tikkundanna lill-Kunsill għall-ispejjeż tal-proċedura skont l-Artikolu 87(2) tar-Regoli tal-Proċedura.
            
         
      Motivi u argumenti prinċipali
   
   Insostenn tar-rikors tiegħu, ir-rikorrent jinvoka żewġ motivi.
   
               1.
            
            
               L-ewwel motiv: ksur tad-drittijiet fundamentali
               Fil-kuntest ta’ dan il-motiv, ir-rikorrent jinvoka l-ksur tad-dritt għall-proprjetà u l-ksur tal-libertà ta’ intrapriża. Barra minn hekk, huwa jinvoka n-natura sproporzjonata tal-miżuri restrittivi imposti.
            
         
               2.
            
            
               It-tieni motiv: żball manifest ta’ evalwazzjoni